*Projekts*

LATVIJAS REPUBLIKAS MINISTRU KABINETA SĒDES PROTOKOLLĒMUMS

Rīgā Nr. 2014.gada \_\_\_.\_\_\_\_\_\_\_\_\_

 .§

**Informatīvais ziņojums “Par 2015.gada Eiropas čempionāta basketbolā grupu turnīra sarīkošanu Latvijā”**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(...)

1. Pieņemt zināšanai iesniegto informatīvo ziņojumu.

2. Atbalstīt biedrības “Latvijas Basketbola savienība” (turpmāk – Biedrība) ieceri par 2015.gada Eiropas čempionāta basketbolā grupu turnīra (turpmāk – Sacensības) sarīkošanu Latvijā.

3. Gadījumā, ja Starptautiskās Basketbola federācijas Eiropas nodaļa (FIBA *Europe*) pieņem lēmumu par Sacensību sarīkošanu Latvijā:

3.1. Izglītības un zinātnes ministrijai izstrādāt un izglītības un zinātnes ministram piecu darbdienu laikā pēc Starptautiskās Basketbola federācijas Eiropas nodaļas lēmuma pieņemšanas izskatīšanai Ministru kabinetā iesniegt ar Finanšu ministriju saskaņotu Ministru kabineta rīkojuma projektu par 600 000 *euro* piešķiršanu Izglītības un zinātnes ministrijai (pārskaitīšanai Biedrībai), lai līdz 2014.gada 30.septembrim segtu ar Sacensību rīkošanu saistītā licences maksājuma pirmo daļu. Izstrādājot minēto Ministru kabineta rīkojuma projektu, Izglītības un zinātnes ministrijai sadarbībā ar Finanšu ministriju izvērtēt iespēju šos līdzekļus pilnībā vai daļēji rast Izglītības un zinātnes ministrijas 2014.gada valsts budžeta programmās, ja tajās konstatējams līdzekļu ietaupījums;

3.2. ņemot vērā Biedrības sniegto informāciju, ka finansējuma piešķiršana ar Sacensību rīkošanu Latvijā saistītā licences maksājuma izdevumu segšanai sekmēs Latvijas ekonomikas un tautsaimniecības attīstību (ēdināšanas, pārtikas mazumtirdzniecības, viesnīcu un restorānu servisa jomas), Finanšu ministrijai palielināt prognozētos valsts budžeta ieņēmumus no pievienotās vērtības nodokļa 2015.gadā par 1 200 000 *euro*;

3.3. Finanšu ministrijai palielināt Izglītības un zinātnes ministrijas 2015.gada valsts pamatbudžeta bāzes izdevumus 600 000 *euro* apmērā, lai līdz 2015.gada 30.aprīlim segtu ar Sacensību rīkošanu saistītā licences maksājuma otro daļu;

3.4. Izglītības un zinātnes ministrijai nodrošināt, ka Biedrība par saviem līdzekļiem Sacensību laikā organizē neatkarīgu pētījumu par Sacensību ekonomiskajiem ieguvumiem un ietekmi uz valsts budžeta ieņēmumiem un Izglītības un zinātnes ministrijas noteiktā termiņā iesniedz to Izglītības un zinātnes ministrijā un Finanšu ministrijā.

Ministru prezidente Laimdota Straujuma

Valsts kancelejas direktore Elita Dreimane

Iesniedzējs:

Izglītības un zinātnes ministre Ina Druviete

Vizē:

Valsts sekretāra vietniece –

Sporta departamenta direktore,

valsts sekretāres pienākumu izpildītāja Ulrika Auniņa – Naumova

28.07.2014. 13:04

325

Izglītības un zinātnes ministrijas

Sporta departamenta

direktora vietnieks E.Severs

67047935, edgars.severs@izm.gov.lv